INGRS รูดหนัก 16% หลังรายได้ลดฮวบ ฉุดผลงาน Q1/62 หดตัว 67%
INGRS รูดหนัก 16% หลังรายได้ลดฮวบ ฉุดผลงาน Q1/62 หดตัว 67% ล่าสุด ณ เวลา 11.21 น. ราคาอยู่ที่ระดับ 0.85 บาท ปรับตัวลดลง 0.16 บาท หรือ 15.84% สูงสุดที่ระดับ 0.94 บาท ต่ำสุดที่ระดับ  0.82 บาท ด้วยมูลค่าซื้อขาย 59.26 ล้านบาท
13 มิ.ย. 2561

ผู้สื่อข่าวรายงานว่า ราคาหุ้น บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS ล่าสุด ณ เวลา 11.21 น. ราคาอยู่ที่ระดับ 0.85 บาท ปรับตัวลดลง 0.16 บาท หรือ 15.84% สูงสุดที่ระดับ 0.94 บาท ต่ำสุดที่ระดับ  0.82 บาท ด้วยมูลค่าซื้อขาย 59.26 ล้านบาท

โดยราคาหุ้นปรับตัวลดลงในวันนี้ หลังจากบริษัทประกาศผลการดำเนินงานไตรมาส 1/2562 สิ้นสุดวันที่ 30 เม.ย.2561 ซึ่งมีกำไรสุทธิ 8.40 ล้านบาท หรือ 0.0058 บาทต่อหุ้น ปรับตัวลดลง  66.84% เมื่อเทียบกับช่วงเดียวกันเมื่อปีก่อนมีกำไรสุทธิ 25.34 ล้านบาท หรือ 0.0214 บาทต่อหุ้น
ทั้งนี้ ผลการดำเนินงานที่ลดลงในไตรมาสดังกล่าว เนื่องจากบริษัทมีการจำหน่ายชิ้นส่วนของ INGRS ไปยัง Proton สำหรับงวด 3 เดือนสิ้นสุดวันที่ 30 เม.ย.2561 ลดลงร้อยละ 34 ส่งผลให้รายได้จากการขายให้ Proton ลดลง 33.53 ล้านบาท